Conferència: La realitat actual al País Valencià. Immigració, integració i convivència
03 maig 2018

## Conferència: La realitat actual al País Valencià. Immigració, integració i convivència03 maig 2018Última actualització: 14 juliol 2025

![](../gestion/img/Nahuel-y-Millet2.jpg)  
  

El **regidor de Responsabilitat Social, Nahuel González** i **Josep Ramón Millet, coordinador del projecte Educasòlid de l'ONG de Gandia Globalmon**, han anunciat aquest matí la celebració de la conferència “La realitat actual al País Valencià” sobre la immigració, la integració i la convivència. Serà aquest divendres 4 de maig a les 19 hores, en la Casa de la Marquesa.

La conferència serà a càrrec del Doctor en Sociologia Albert Mora Castre, director de l'Institut de Drets Humans. És Professor i secretari del Departament de Sociologia i Antropologia Social de la Universitat de València. A més de Maira Anchundia, treballadora social, Màster en integració i multiculturalitat, i integrant de l'Oficina Pangea de Gandia. I Nahuel González, regidor de Responsabilitat Social i multiculturalitat de l'Ajuntament de Gandia.

Educasòlid, és un projecte de l'ONG gandiana Globalmon, que realitza tasques d'educació en els instituts de Gandia sobre temes de gènere, drets humans, ONG´s i consum responsable.

Millet ha destacat que _“sobretot els joves són un públic molt sensibilitzat amb la justícia, i amb les desigualtats socials i a ells van dirigits els tallers dels instituts, però a més aquest tipus de conferències, com la que tindrà lloc al matí, van dirigides a la conscienciació del públic en general.”_ També ha volgut agrair a l'ajuntament de Gandia _“la seua col·laboració i la seua bona disposició per a tot aquest tipus d'iniciatives”_.